open-index/open-wikipedia-markdown huggingface dataset:
Թոմաս Ֆոլի

**Թոմաս Սթիվեն Ֆոլի** (, ), ամերիկացի իրավաբան և քաղաքական գործիչ: 1989-1995 թվականներին ԱՄՆ Ներկայացուցիչների պալատի խոսնակ, 1997-2001 թվականներին Ճապոնիայում ԱՄՆ դեսպան:

## Կենսագրություն
Թոմաս Ֆոլին ծնվել է Սպոքեն քաղաքում (Վաշինգտոն): 1946 թվականին ավարտել է Սպոքենի Գոնզագայի ճիզվիտական նախապատրաստական դպրոցը։ Սովորել է Սպոքենի Գոնզագայի համալսարանում և Սիեթլի Վաշինգտոնի համալսարանում։ 1951 թվականին ստացել է արվեստի բակալավրի աստիճան։ 1957 թվականին ստացել է իրավագիտության աստիճան: 

Իրավաբանական կրթություն ստանալուց հետո՝ Ֆոլին սկսել է մասնավոր գործունեությամբ զբաղվել։ 1958 թվականին սկսել է աշխատել որպես Սպոքենի շրջանի դատախազի օգնական։ 1958 1959 թվականներին դասավանդել է Սպոքենում՝ Գոնզագայի համալսարանի իրավաբանական դպրոցում։ 1960 թբականից սկսել է աշխատել Վաշինգտոն նահանգի գլխավոր դատախազի գրասենյակում։

1961 թվականին Ֆոլին տեղափոխվել է Վաշինգտոն և մտնել Սենատի էներգետիկայի և բնական պաշարների կոմիտեի կազմի մեջ, որտեղ աշխատել է մինչև 1964 թվականը։ 

1964 թվականին Ֆոլին առաջադրվել է դեմոկրատական կուսակցության թեկնածու Վաշինգտոն նահանգի 5-րդ շրջանում՝ ԱՄՆ Ներկայացուցիչների պալատում։ Ֆոլին հաղթել է գործող հանրապետական կոնգրեսական Ուոլթ Հորանին։ Հետագայում Ֆոլին 14 անգամ վերընտրվել է նույն շրջանից մինչև իր պարտությունը 1995 թվականին։

1978 թվականին Ֆոլին ընտրվել է մեծամասնության կուսակցության խորհրդարանական կազմակերպիչ, իսկ 1987 թվականին դարձել է մեծամասնության կուսակցության առաջնորդ։ 1989 թվականին Ֆոլին ընտրվել է ԱՄՆ Ներկայացուցիչների պալատի խոսնակ՝ դառնալով առաջին խոսնակը Ժայռոտ լեռներից արևմուտք գտնվող նահանգներից։ Ֆոլին նաև դարձել է ԱՄՆ Ներկայացուցիչների պալատի առաջին խոսնակը ԱՄՆ քաղաքացիական պատերազմից ի վեր՝ կորցնելով իր պաշտոնը ընտրություններում կրած պարտության արդյունքում:

1997 թվականին նախագահ Բիլ Քլինթոնը Ֆոլիին նշանակեց Ճապոնիայում ԱՄՆ դեսպան: Այդ պաշտոնում Ֆոլին մնացել է մինչև 2001 թվականը։  2001-2008 թվականներին Ֆոլին եղել է Եռակողմ հանձնաժողովի հյուսիսամերիկյան նախագահը։ 2003 թվականի հուլիսի 9-ին Վաշինգտոնի նահանգապետ Գարի Լոկը Թոմաս Ֆոլիին պարգևատրել է «Ծառայությունների համար» մեդալով՝ նահանգի բարձրագույն պարգևով։

Թոմաս Ֆոլին մահացել է 2013 թվականի հոկտեմբերի 18-ին Վաշինգտոնի իր տանը՝ մի քանի կաթվածներից և թոքաբորբից հետո:

## Մրցանակներ
* Պատվո ասպետ-հրամանատարի շքանշան (Մեծ Բրիտանիա)։
* «Գերմանիայի Դաշնային Հանրապետությանը մատուցած ծառայությունների համար» շքանշան (ԳԴՀ)։
* Պատվո լեգեոնի շքանշան (Ֆրանսիա)։
* «Ծագող արևի» առաջին աստիճանի շքանշան (1995) (Ճապոնիա)։

## Ծանոթագրություններ

Կատեգորիա:Պատվո լեգեոնի շքանշանի ասպետներ
Ալսու Կուրմաշևա

**Ալսու Խամիդովնա Կուրմաշևա** (, ), Ազատություն ռադիոկայանի թաթար-բաշկիրական ծառայության լրագրող, իրավապաշտպան։ Մարդու իրավունքների «Մեմորիալ» կենտրոնը Կուրմաշևային ճանաչել է որպես քաղբանտարկյալ։

## Կենսագրություն
Ալսու Կուրմաշևան ծնվել է 1976 թվականի սեպտեմբերի 1-ին: Ավարտել է Կազանի դաշնային համալսարանը՝ ստանալով բանասերի մասնագիտացում։ Ավարտել է նաև Պրահայի Նյու Յորքի համալսարանի բիզնեսի կառավարման բաժինը:

Ամուսնացած է Պրահայից գործող ռուսալեզու «Настоящее время» հեռուստաալիքի տնօրեն Պավել Բուտորինի հետ։ Զույգն ունի երկու դուստր:

1998 թվականից մինչև 2023 թվականի ամառը աշխատել և ընտանիքի հետ ապրել է Պրահայում։

Ունի Ռուսաստանի և ԱՄՆ քաղաքացիություն։

## Մասնագիտական գործունեություն
1998 թվականից «Ազատ Եվրոպա/Ազատություն» ռադիոկայանի թաթար-բաշկիրական ծառայության խմբագիրն է: Նրա աշխատանքը կենտրոնանում էր էթնիկ և կրոնական փոքրամասնությունների, այդ թվում՝ Վոլգայի և Ղրիմի թաթարների առջև ծառացած խնդիրների վրա:

2014 թվականին հարցազրույց է վերցրել Ուկրաինայի Գերագույն Ռադայի պատգամավոր և Ղրիմի թաթարների մեջլիսի ղեկավար Մուստաֆա Ջեմիլևից, որտեղ վերջինս քննադատել է Ռուսաստանին Ղրիմի բռնակցումը։ Շարունակելով այս ուղղությամբ իր լրագրողական աշխատանքը՝ Կուրմաշևան 2022 թվականի նոյեմբերին, համագործակցելով Idel.Realii-ի հետ, հրապարակել է «Ոչ պատերազմին» գիրքը։

## Ձերբակալություն
2023 թվականի մայիսի 20-ին Կուրմաշևան, ընտանեկան պատճառներով, ժամանել էր Ռուսաստան: Հունիսի 2-ին Կազանի օդանավակայանում իր հետադարձ թռիչքին սպասելու ժամանակ նրան բերման էին ենթարկել։ Նրա անձնագիրն առգրավվել էր, իսկ ռուսական կողմը թույլ չէր տվել Կուրմաշևային հեռանալ երկրից։ Հոկտեմբերի 11-ին երկրորդ քաղաքացիությունը չգրանցելու համար նրան տուգանել էին 10000 ռուբլով։

Մինչ Կուրմաշևան սպասում էր իր անձնագրերի վերադարձին, 2023 թվականի հոկտեմբերի 18-ին, որպես օտարերկրյա գործակալ գրանցվելուց հրաժարվելու մեղադրանքով,  նրան կրկին կալանավորում են։ Ռուսական լրատվամիջոցները փոխանցում էին, որ Ալսու Կուրմաշևան, իբր, տեղեկություններ է հավաքել ռուսական ռազմական գործունեության մասին և փոխանցել արտասահմանյան աղբյուրներին։

Լրագրողների պաշտպանության կոմիտեն խորը մտահոգություն է հայտնել Կուրմաշևայի կալանավորման կապակցությամբ և հայտարարել, որ «լրագրությունը հանցագործություն չէ»: ԱՄՆ Պետդեպարտամենտն էլ հայտարարել էր, որ Կուրմաշևայի կալանավորումը Ռուսաստանի կողմից ԱՄՆ քաղաքացիներին կանխամտածված հետապնդման դեպքերից է:

Դեկտեմբերի 12-ին հայտնի դարձավ, որ Կուրմաշևայի դեմ քրեական գործ է հարուցվել ռուսական բանակի մասին «ֆեյքերի մասին» օրենքով։ 2024 թվականի հուլիսին նույն հոդվածով Կուրմաշևան դատապարտվել էր 6,5 տարվա ազատազրկման։ Մեղադրանքները վերաբերում էին «Ոչ պատերազմին. 40 պատմություն ռուսների մասին, որոնք դեմ են Ուկրաինա ներխուժմանը» գրքին։ Այնտեղ Կուրմաշևան հավաքել էր Վոլգայի շրջանի այն բնակիչներից մենախոսություններ, ովքեր դեմ էին Ուկրաինայի հետ պատերազմին։

### Փոխանակում
2024 թվականի օգոստոսի 1-ին ազատ է արձակվել Ռուսաստանի և Արևմուտքի երկրների միջև բանտարկյալների փոխանակման շրջանակներում:

## Մրցանակներ

* 2024 թվականին Ալսու Կուրմաշևան դարձել է Մամուլի ազատության միջազգային մրցանակի դափնեկիր։

## Ծանոթագրություններ

## Արտաքին հղումներ

Կատեգորիա:Ռուս լրագրողներ
Կատեգորիա:Ամերիկացի կին լրագրողներ
Կատեգորիա:Ամերիկացի լրագրողներ
Կատեգորիա:Ռուս կալանավորներ և ձերբակալվածներ
Ադամ Օփել

**Ադամ Օփել** (, ), գերմանացի ձեռնարկատեր, որը հիմնադրել է Օփել ավտոմոբիլային ընկերությունը։

## Կենսագրություն
Ադամ Օփելը փականագործ վարպետ Ֆիլիպ Վիլհելմ Օփելի (1803–1867) ավագ որդին է եղել ծնվել է 1837 թվականին Ռյուսելսհայմ, ինչպես իր եղբայրներ Գեորգը և Վիլհելմը, նա մասնագիտական կարիերան սկսել է որպես փականագործի աշակերտ հոր արհեստանոցում,։

1857 թվականից սկսած Ադամը ճանապարհորդել է Եվրոպայով։ Նա Փարիզում աշխատել է կարի մեքենաների երկու գործարաններում։ Վերադառնալով հայրենի քաղաք՝ 1862 թվականին հիմնել է իր կարի մեքենաների գործարանը։

1868 թվականի նոյեմբերի 17-ին Ադամ Օփելն ամուսնացել է Սոֆի Մարի Շելերի հետ։ 1870 թվականին գործարան ստեղծվել նոր կարի մեքենա՝ «Սոֆիա» անունով, որը կոչվել է Օփելի կնոջ պատվին։

1886 թվականին ընկերությունը սկսել է նաև հեծանիվներ արտադրել։ Կարճ ժամանակ անց ընկերությունն դարձել է Գերմանիայում հեծանիվների խոշորագույն արտադրող ընկերություն:

Ադամ Օփելը մահացել է 1895 թվականին տիֆից, որից հետո նրա այրին և հինգ որդիները զբաղվել են ընկերության գործունեությամբ։

1899 թվականին ընկերությունն արտադրել է իրենց առաջին ավտոմեքենան։ 1911 թվականի հրդեհից ոչնչացվել է գործարանի մեծ մասը, որից հետո ընկերությունը որոշել է արտադրել միայն հեծանիվ և ավտոմեքենա։

1930-ականներին ընտանիքը ընկերությունը վաճառել է «Ջեներալ Մոթորսին», և ընկերությունը դարձել է նրա դուստր ձեռնարկությունը։ 1936 թվականին ընկերությունը վաճառել է իր հեծանիվների գործարանը «NSU»-ին։ Ընկերության տարբեր անվանումներով ընդհանուր առմամբ արտադրվել է 2.5 միլիոն հեծանիվ։

## Ծանոթագրություններ

## Արտաքին հղումներ
*Adam Opel

Կատեգորիա:Գերմանացի գյուտարարներ
Կատեգորիա:Գերմանացի գործարարներ
Կատեգորիա:Գերմանացի ճարտարագետներ
Կատեգորիա:Գործարարներ
Վաղ միջնադարի հայկական կերպարվեստ

**Վաղ միջնադարի հայկական կերպարվեստ**, հայ ժողովրդի պատմության վաղմիջնադարյան փուլում ձևավորված մշակույթի բաղկացուցիչ մաս, որն արտահայտում է հայկական միջնադարյան կերպարվեստի վաղ շրջափուլը։ Վաղ միջնադարում՝ 4-8-րդ դարերում, Հայաստանում ավատատիրության հաստատման ու քրիստոնեության ընդունման ժամանակաշրջանում, Մեծ Հայքի թագավորության տարածքում զգալի է եղել ժամանակի Մերձավոր Արևելքի հզորագույն պետությունների՝ Բյուզանդական կայսրության և Սասանյան Պարսկաստանի ազդեցությունը, ինչն արտացոլվում էր նաև հայկական ճարտարապետության և հաճախ դրա հետ միասին զարգացող հայկական կերպարվեստի վրա։ Առաջինը պայմանավորված էր քրիստոնեության ընդունմամբ, երկրորդը՝ հայ-պարսկական դարավոր շփմամբ։

## Քանդակագործություն
Վաղ միջնադարում՝ քրիստոնեական տաճարների ու վանքերի ճարտարապետության զարգացմանը զուգահեռ, բարգավաճում է քանդակագործությունը՝ ի տարբերություն հեթանոսական շրջանի, երբ այն գլխավորապես կապված էր արձանագործության հետ։ Հանդիպում են պատկերաքանդակներ ու զարդաքանդակներ՝ կատարված շինությունների և մահարձանների վրա։ Հայտնաբերված հուշարձանների մնացորդներն ունեն երկրաչափական, բուսական զարդաքանդակներ, հաճախ են հանդիպում նուռը և խաղողը։ Դրա գլուխգործոցները հանդիպում են Զվարթնոցի տաճարում։

## Խճանկարչություն
[մինի|ձախից|[Թռչուններ (խճանկար)|Թռչուններ]]
Հայկական կերպարվեստի գեղեցիկ նմուշներ են հանդիպում նաև խճանկարչության մեջ։ Դրա հնագույն մի նմուշ հայտնաբերվել է Երուսաղեմ քաղաքում՝ Ձիթենյաց լեռան մոտ, որը թվագրվում է 6-րդ դարի, որն ունի նաև հայերենով գրություն։ Զարդաքանդակված են սիրամարգ, կաքավ, և Հայաստանի բնությանը հատուկ այլ թռչուններ։ Յուրաքանչյուր թռչուն գեղանկարված է շրջանակի մեջ, որոնցից կախված է խաղողի վազ։ Հետագայում նույն ոճի հայկական երեք այլ խճանկարներ հայտնաբերվել են Երուսաղեմի ուրիշ հատվածներում։

Խճանկարչության հետքեր հայտնաբերվել են նաև Դվինի ու Զվարթնոցի ավերակներում։ Արուճի տաճարի ներսի մասում պահպանվել են բարձրարվեստ խճանկարների ամբողջական պատկերներ։

## Մանրանկարչություն
Հայկական կերպարվեստի նոր ճյուղ է դառնում ձեռագիր մատյաններում եղած նկարազարդումներրի արվեստը՝ մանրանկարչությունը։ Մանրանկարներ արվում էին գլխազարդերում, լուսանցքներում և այլն։ Մանրանկարիչները կոչվում էին «ծաղկող», «նաղաշ», «ծաղկարար» անուններով։ Ամենահին՝ «Փղոսկրյա» մատյանը, որն ունի մանրանկարներ, պահվում է Երևանի Մատենադարանում։

## Ծանոթագրություններ

Կատեգորիա:Հայկական միջնադարյան կերպարվեստ
կերպարվեստ
Բրիջիթ Ջոնս. Տղայի սիրուց խելքահան (ֆիլմ)

«**Բրիջիթ Ջոնս։ Տղայի սիրուց խելքահան**» (), բրիտանական գեղարվեստական ֆիլմ ռոմանտիկ կատակերգության ժանրում: Բրիջիթ Ջոնսի մասին Ռենե Զելվեգերի մասնակցությամբ ֆիլմերից չորրորդը։ Ֆիլմի վրա աշխատանքները սկսվել են 2022 թվականին։

## Սյուժե
Ֆիլմը պատմում է բրիտանացի լրագրող Բրիջիթ Ջոնսի հետագա կյանքի մասին, որն իր անձնական կյանքը կարգավորելու փորձերում հայտնվում է տարատեսակ անհեթեթ իրավիճակներում: Սցենարի գրական հիմքը Հելեն Ֆիլդինգի «Բրիջիթ Ջոնս։ Տղայի սիրուց խելքահան» վեպն է: Գլխավոր հերոսուհին 51-այա Բրիջիթն է, որը այրի է և երկու երեխաների մայր։ Բրիջիթի ամուսինը՝ Մարկ Դարսին, մահացել  է։ Նա ակտիվ է սոցիալական ցանցերում և հետաքրքրված է ծանոթությունների կայքերով: Բրիջիթի կյանքում հայտնվում են երկու սիրային հետաքրքրություններ՝ իր երեխաների դպրոցի ուսուցիչ միստր Ուոլաքերը և Ռոքստեր անունով մի երիտասարդ: Բաժանողի դերին է վերադառնում նաև վաղեմի ծանոթ Դենիել Քլիվերը։

## Դերերում
* Ռենե Զելվեգեր – *Բրիջիթ Ջոնս
* [[Հյու Գրանտ]] – *Դանիել Քլիվեր
* Էմմա Թոմփսոն – *բժիշկ  Ռոուլինգս
* [[Չիվեթել Էջիոֆոր]] – *միստր Ուոլաքեր
* Լեո Վուդալ – *Ռոքստեր
* [[Քոլին Ֆերթ]] – *Մարկ Դարսի
* Ջիմ Բրոդբենտ – *միստր Քոլին Ջոնս
* [[Ջեմմա Ջոնս]] – *միսիս Պամելա Ջոնս
* Սալի Ֆիլիպս – *Շերոն
* Ջեյմս Քելիս – *Թոմ
* Շիրլի Հենդերսոն – *Ջուդ
* Սառա Սոլեման – *Միրանդա

## Ստեղծում և թողարկում
Շարքի չորրորդ մասի վրա աշխատանքի մեկնարկի մասին առաջին տվյալները հայտնվել են 2022 թվականի հուլիսին։  Հայտնի է դարձել, որ Բրիջիթ Ջոնսի մասին գրքերի հեղինակ Հելեն Ֆիլդինգը մասնակցելու է սցենարի վրա աշխատանքներին, և որ Ռենե Զելվեգերը կրկին խաղալու է գլխավոր դերը։ Ի սկզբանե պարզ չի եղել, թե արդյոք իրենց դերերին կվերադառնան Քոլին Ֆերթը և Հյու Գրանտը (նախորդ ֆիլմերի սցենարներում կան ակնարկներ նրանց կերպարների վերադարձի համար)։

2024 թվականի փետրվարին հայտնի է դարձել, որ նախագծի վրա աշխատանքն սկսվել է։  Ապրիլին Ռենե Զելվեգերը պայմանագիր է կնքել ֆիլմում նկարահանվելու համար։  Նրա հետ միասին դերեր են ստացել Հյու Գրանտը և Էմմա Թոմփսոնը, մինչդեռ Քոլին Ֆերթի մասնակցության փաստը մնացել է չպարզաբանված։  Ըստ Daily Mail-ի՝ նկարահանումները սկսվել են Լոնդոնում 2024 թվականի մայիսին և շարունակվել մինչև օգոստոսի 8-ը: Ֆիլմի ռեժիսոր է դարձել Մայքլ Մորիսը։ Մայիսին ֆիլմի դերասանական կազմին միացել են Այլա Ֆիշերը, Ժոզետ Սայմոնը, Նիկո Փարքերը և Լեյլա Ֆարզադը, իսկ Ջիմ Բրոդբենտը, Ջեմմա Ջոնսը, Սառա Սոլեմանը, Սալի Ֆիլիպսը, Շիրլի Հենդերսոնը և Ջեյմս Քելիսը վերադարձել են իրենց դերերին։  Պրեմիերան նախատեսվել է 2025 թվականին։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2025 ֆիլմեր
Կատեգորիա:Miramax ֆիլմեր
Կատեգորիա:StudioCanal ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ռոմանտիկ ֆիլմեր
Մարինա Ցվետաևայի հուշադամբարան

**Մարինա Ցվետաևայի հուշադամբարանը (կենոտաֆը)** գտնվում է Կալուգայի մարզի Տարուսա քաղաքում, այն վայրում, որտեղ ցանկանում էր թաղված լինել ռուս բանաստեղծուհի Մարինա Ցվետաևան: Տեղադրված է այսպես կոչված Մուսատովսկի լանջի տակ՝ Օկա գետի ափին, որտեղ նույնպես գտնվում է նկարիչ Բորիսով-Մուսատովի գերեզմանը։

## Պատմություն
Հուշաքարը գտնվում է Օկա գետի ափին, որով Մարինա և Անաստասիա Ցվետաևները զբոսնում  էին Պեսոչնոե ամառանոցից  դեպի Դոբրոտվորսկիների կամ մորաքույրի տուն։ Ժամանակին, բանաստեղծուհու մանկության տարիներին, այնտեղ տեղադրված էր մատուռ։

Այս վայրից ոչ հեռու կար այգի և գերեզմանատուն։ Այդ ժամանակ Տարուսայի շրջանում գործում հոգևոր քրիստոնյաների աղանդ՝ այդպես կոչված "Խլիստովները" (хлысты) կամ "Խրիստովովերները", որոնց գերեզմանոցը գտնվում էր այդ տարածքում: Աղանդի կանայք իրենց անվանում էին մեկ հայրանունով՝ Կիրիլովնա։ 1895 թվականին այդ աղանդը լուծարվեց (Քրիստովովեր հավատացյալների դեմ Տարուսայի գործը իրականացվել է 1893-1895 թվականներին)։ Շատ տարիներ անց, աքսորում, բանաստեղծուհին մեկ անգամ չէ, որ կհիշի Տարուսան՝ ամբողջ հոգով ձգտելով այնտեղ։ Արդեն օտար երկրում՝ Ֆրանսիայում, «Խլիստովկա» էսսեում Ցվետաևան գրել է.

ձախից|մինի| Մարինա Ցվետաևայի առաջին հուշադամբարանը. 1962 թ
Այդպիսի գրությամբ քար տեղադրվել է 1962 թվականին՝ Կիևից եկած ուսանողի և Ցվետաևայի պոեզիայի երկրպագու Սեմյոն Օստրովսկինի կողմից՝ նա օգտագործեց իր կրթաթոշակը՝ այդ վայրից ոչ հեռու առաջին քարը տեղադրելու նպատակով։ Բայց շուտով այն հեռացվեց, այդ թվում՝ Արիադնա Սերգեևնա Էֆրոնի խնդրանքով, ով այդ ժամանակ տուն էր կառուցել Տարուսայում և ժամանակ առ ժամանակ ապրում էր այնտեղ: Արիադնա Էֆրոնն իր գրքում հիշում է*. «Տղան ամբողջովին աղքատ է, մաշված շալվարով, նա ամեն ինչ ինքն է արել, մերկ ձեռքերով, կրթաթոշակով, բայց դա փողի մասին չէ: Նա կարողացավ համոզել գործադիր կոմիտեին, կարողացավ քարհանքի տնօրենից քար և տրանսպորտ ստանալ, քարագործներ գտավ, բոլորը մեկ շաբաթվա ընթացքում, հորդառատ անձրևի տակ, դրդված իր կամքը կատարելու միակ ցանկությամբ... Իսկ ես, դուստրը, ստիպված էի եղել պայքարել նրա հետ և հաղթահարել: Այս ամենը սարսափելի է: "Մտքի համար դժվար է հաղթահարել հոգին". Այս դեպքում դա միանշանակ սուտ է։ Ի՞նչ անել։ Եվ ի՞նչ կարող ես անել։"* Արիադնա Էֆրոնը անհանգստացած էր, որ քարի չարտոնված տեղադրումը կարող է խանգարել իր մոր բանաստեղծությունների ժողովածուի հրատարակմանը: Մի քանի ամիս անց Սեմյոն Օստրովսկին նամակ ստացավ Արիադնա Սերգեևնայից, ով ափսոսանք էր հայտնում կատարվածի համար։

Սեմյոն Օստրովսկինը այսօր ապրում է Նյու Յորքում և գրում է մանկական բանաստեղծություններ։ Քարը կանգուն մնաց մեկ շաբաթից մի փոքր ավել: Ավելի ուշ Տարուսայի մի բնակչուհի գտավ այն` իր սեփական տան աստիճանները պատրաստված էին այդ քարի կտորներից: Մարինա Ցվետաևայի բանաստեղծությունների հատորը լույս է տեսել 1965 թվականին: Եվ միայն 1988 թվականի հոկտեմբերի 9-ին, այստեղ մի ժամանակ կանգնած մատուռի անկյունում տեղադրվեց երկրորդ քարը: Նա գտնվում է այնտեղ մինչ օրս էլ։

Կատեգորիա:Ռուսաստանի հուշարձաններ
Օրալ (Ղազախստան)

**Օրալ**, հայտնի է նաև որպես **Ուրալսկ** () քաղաք Ղազախստանի հյուսիս-արևմուտքում, Ուրալ և Չագան գետերի միախառնման վայրում, Ռուսաստանի սահմանի մոտ: Այն աշխարհագրորեն համարվում է Եվրոպայի մաս, քանի որ գտնվում է Ուրալ գետի արևմտյան ափին: Արևմտյան Ղազախստանի շրջանի մայրաքաղաքն է։ Էթնիկ կազմում մեծամասնություն են ղազախները (71%), որին հաջորդում է երկրորդ ամենամեծ էթնիկ խումբը՝ ռուսները (25%): Բնակչությունը՝ 271,900 (2009 թվականի մարդահամարի տվյալներ)․ 194,905 (1999 թվականի մարդահամարի տվյալներ)։

## Սպորտ

«Ակժայիկը» ղազախական ֆուտբոլային ակումբ է, որը հիմնադրվել է Պետր Աթոյան մարզադաշտում:

Բենդին քաղաքի գլխավոր սպորտաձևն է: «Ակժայիկ» մարզական ակումբը, որը տեղակայված է Յունոստ մարզադաշտում, երկրի միակ պրոֆեսիոնալ թիմն է և հանդես է գալիս Ռուսաստանի երկրորդ բարձրագույն կազմում։ 2017 թվականի սեպտեմբերին Ղազախստանի բենդի ֆեդերացիան գնել է ակումբը։

Քաղաքը թիմ է ուղարկել 2009-ի Սպարտակիադային և զբաղեցրել երկրորդ տեղը։ Մինչև 23 տարեկանների հավաքականի բոլոր խաղացողները 2013–14 մրցաշրջանում եկել են Օրալից։ Այն բանից հետո, երբ Ղազախստանի ազգային թիմը 2011 թվականի Ասիական ձմեռային խաղերում նվաճել է ոսկե մեդալը, թիմը հաղթական վերադարձել է Օրալ։

## Աշխարհագրություն
### Կլիմա

Օրալի կլիման խոնավ մայրցամաքային կլիմա է․ երկար ցուրտ ձմեռներով և տաք, հաճախ շոգ ամառներով: Ամառը չափազանց շոգ է՝ հաշվի առնելով, որ քաղաքի դիրքը 51-րդ զուգահեռականից հյուսիս է, բայց ձմեռն ավելի շատ հիշեցնում է մայրցամաքային կլիմա, որը տարածվում է արևելք Եվրոպայից ավելի հեռու:

## Նշանավոր մարդիկ
### Արվեստ, գրականություն և ժամանց

* Բայան Մաքսատկիզի (1974), ղազախ պրոդյուսեր, հեռուստահաղորդավար, դերասանուհի և երգչուհի։

## Ծանոթագրություններ

## Արտաքին հղումներ

*

Կատեգորիա:1584 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Ղազախստանի քաղաքներ
Շնորհավորանք

[մինի|''Փոքրիկ շնորհավորողը,'' [Franz Erdmann Häussler|Ֆրանց Էրդման Հաուսլեր, 1874]]
**Շնորհավորանք** կամ **բարեմաղթանք,** խոսքային գործողություն, շնորհավորական արտահայտության կամ նամակի ձևով, սովորաբար արտահայտվում է որևէ լավ լուր լսելիս, ուրախ կամ կարևոր առիթի կապակցությամբ: Շնորհավորողը, բարի կամեցողը ցույց է տալիս, որ կիսում է ուրախությունը։ Ծննդյան օրերի, տոների, կարևոր ձեռքբերումների կամ հաջողությունների առթիվ մարդիկ միմյանց շնորհավորում են՝ արտահայտում իրենց ուրախությունը և հայտնում բարեմաղթանքներ (ապագայի համար)**։** Հայտնում են շնորհավորական արտահայտության կամ նամակի ձևով։

Շնորհավորանքը սովորաբար ուղեկցվում է մտերիմ խոսքի, բարեմաղթանքի, ցանկության գործողությամբ, ի տարբերություն շնորհավորանքի, որը հայտարարում է տոնի գալուստը և ընդհանուր ուրախությունը, բարեմաղթանքը վերաբերում է ներկայի կամ ապագայի (օրինակ՝ սիրո և հաջողությունների ցանկություն) և արտահայտում բարի ցանկություն: Բարեմաղթանքը սովորաբար հաջորդում է շնորհավորանքին, օրինակ՝ «Շնորհավորում եմ ձեր ամուսնության առթիվ: Մաղթում եմ ձեզ երջանիկ ընտանեկան կյանք»: Որոշ գիտնականներ շնորհավորանքը, ծիսական տեսանկյունից, սահմանում են որպես «աջակցող ծես»,սոցիալական մտերմության ամրապնդման գործողություն:

## Շնորհավորանքի առանձնահատկություններ
Կախված երկրից, մշակույթից,  շնորհավորանքի առիթից, շնորհավորողի սեռից  շնորհավորանքը կարող է տարբեր առանձնահատկութներ ունենալ, կապված է մշակութային և սոցիալական գործոններից, որոնք խրախուսում են օգտագործել շնորհավորանքի որոշակի ռազմավարություններ։ Շնորհավորանքը տոնական առիթների ժամանակ հաճախ օգտագործվում են որպես ողջույն, հաճախ կարող է ուղեկցվել նվերով։ Երբեմն մտերիմների շնորհավորանքը կարող է հումորային լինել։ Որոշ մշակույթներում շնորհավորանքին ինքնուրույն պատասխաններ են տալիս, մինչդեռ որոշներում պատասխանում են ընդունված արտահայտություններով:

## Ծանոթագրություններ

Կատեգորիա:Էթիկետ
Կատեգորիա:Հասարակություն
Կատեգորիա:Ավանդույթներ
Կատեգորիա:Մշակութային կոնվենցիաներ
Կատեգորիա:Ժողովրդական բանահյուսություն
Փհենյանի օտար լեզուների համալսարան

**Փհենյանի օտար լեզուների համալսարան** (), հնգամյա կրթությամբ համալսարան Հյուսիսային Կորեայի մայրաքաղաք Փհենյանում։ Մասնագիտացած է օտար լեզուների ուսուցման վրա։

## Պատմություն
Փհենյանի օտար լեզուների համալսարանը 1964 թվականին առանձնացել է Կիմ Իր Սենի անվան համալսարանից։ Հյուսիսային Կորեայի պետական Կորեական կենտրոնական լրատվական գործակալությունը նշում է, որ համալսարանը հիմնադրվել է 1949 թվականի նոյեմբերի 15-ին։ Այս համալսարանը չունի այն հեղինակությունը, ինչն ունի Կիմ Իր Սենի անվան համալսարանի Օտար լեզուների ֆակուլտետը, որտեղ սովորում են իշխող քաղաքական էլիտայի անդամները։ Շրջանավարտների մեծ մասն աշխատում են Հյուսիսային Կորեայի արտաքին գործերի նախարարությունում կամ հետախուզական ծառայություններում, քանի որ ավարտելուց հետո տիրապետում են օտար լեզուների։

## Կառուցվածք
Ընդհանուր առմամբ Փհենյանի օտար լեզուների համալսարանում դասավանդվում է 22 լեզու։ Համալսարանն ունի առանձին ֆակուլտետներ, որտեղ ուսուցումն իրականացվում է անգլերենով, ռուսերենով, չինարենով և ճապոներենով։ Այսպես կոչված «Ազգային լեզուների ֆակուլտետում» կարելի է սովորել հունգարերեն, արաբերեն, մալայերեն, կխմերերեն, թայերեն, լաոսերեն, պարսկերեն, հինդի, ուրդու, գերմաներեն, բուլղարերեն, չեխերեն, լեհերեն, ֆրանսերեն, իտալերեն, պորտուգալերեն, ռումիներեն և իսպաներեն։

## Հայտնի ուսանողներ, դասախոսներ և շրջանավարտներ
* Չարլզ Ռոբերտ Ջերքինս, ամերիկացի փախստական, ով դավաճանել է Միացյալ Նահանգները և անցել Հյուսիսային Կորեայի կողմը։ Անգլերենի նախկին ուսուցիչ։ Նրա դուստրերը՝ Բրինդան և Միքան նախկինում սովորել են այս համալսարանում։   
* Ջեյմս Դրեսնոք, ամերիկացի փախստական Ջեյմս Ջոզեֆ Դրեսնոքի որդին։
* Ռի Յոն-հո, հյուսիսկորեացի քաղաքական գործիչ, որը 2016-2020 թվականներին զբաղեցրել է Հյուսիսային Կորեայի արտաքին գործերի նախարարի պաշտոնը։
* Թհե Յոն-հո, Հյուսիսային Կորեայից փախստական, նախկինում զբաղեցրել է Մեծ Բրիտանիայում Հյուսիսային Կորեայի փոխդեսպանի պաշտոնը։ Ներկայումս Հարավային Կորեայի Ազգային ժողովի անդամ է։

## Տես նաև
* Կիմ Իր Սենի անվան համալսարան

## Ծանոթագրություններ

## Արտաքին հղումներ
* Meeting North Korea's 'Generation next': a UK Wired News interview with a British Council ESL teacher at the Pyongyang University of Foreign Studies
* Class Report from North Korea , another interview with a different British Council ESL teacher at the Pyongyang University of Foreign Studies

Կատեգորիա:1964 հիմնադրումներ Հյուսիսային Կորեայում
Կատեգորիա:Կրթությունը Փհենյանում
Կատեգորիա:Հյուսիսային Կորեայի համալսարաններ
Ադվաիտա Աչարիա

**Ադվաիտա Աչարիա**, (ծնվ. **Կամալակշա Միշրա**՝ কমলাক্ষ মিশ্র, 1434–1559թվականներ),եղել է  Գաուդիա - Վայշնավա շարժման հիմնադիր Չայտանյա Մահապրաբհուի և Գուրու Հարիդաս Թաքուրի ուղեկիցը: Ադվաիտա Աչարիան ծնվել է 1434 թվականինՙ Լաուդայի Նաբագրամ գյուղում (ներկայիս Սունամգանջ շրջանում, Բանգլադեշ): Ադվաիտա Աչարիան ծնվել է  Չայտանյայից մոտ հիսուն տարի առաջ, և իր  կյանքի մեծ մասն ընտանիքի հետ անցկացրել է Նադիայի Շանտիպուր քաղաքում։  Ադվայտա Աչարիան ուներ վեց որդի՝ Աչուտանանդա Դասը (ով նաև դարձավ Չայտանյայի աշակերտը), Կրիշնա Միշրան, Գոպալա Դասը, Բալարամա Դաս Միշրան (որի տոհմը դարձավ Կրիշնա Չանդրայի զամինդարը), Սվարուպա Դասը և Ագադիշա Միշրան:

Ադվաիտա Աչարիան գրել է երկու Սանսկրիտական գրականության գրել է երկու գիրք՝ «Յոգա վասիշտա-Բհավիշյա» և «Գիտա Բհաշյա» անուններով:  Ադվաիտա Աչարիայի ծագումն ու կյանքը պատմվում են մի շարք սրբագրական աշխատություններում, որոնք ներառում են Կրիշնադասայի Բալյալիլա-Սուտրան (1487թվալան), Սանսկրիտական գրականությունը, Ադվայտասուտրակադաչա Կրիշնադաս, Ադվայտամանգալ Հարիչարանադաս, Ադվայտա Պրակաշ Իշանա Նագարաև Ադվայտավիլաս Նարահարիդաս բենգալերեն: Նրա գործերից շատերը նկարագրված են Չայտանյա Չարիտամրիտայում, Չայտանյա Մանգալում և Չայտանյա Բհագվատեյում:

## Կյանքի պատմություն
Ադվայտա Աչարիան Կուբերա Աչարիայի որդին էր։  Կուբերան Լաուրի թագավոր Դիվյա Սինգհի պալատականն էր։  Կուբերայի հայրը Նարսինգան էր, որը Նադիալում Գանեշայի թագավորի օգնականն էր:

Կյանքի վերջին տարիներին Ադվայտա Աչարիան ավելի ու ավելի էր տխրում նյութապաշտական նպատակների հետապնդման համար, որոնք, նրա կարծիքով, հանգեցնում են դիսֆունկցիոնալ, դժբախտ հասարակության: Ադվայտա Աչարիան եզրակացրեց, որ միակ լուծումը Կրիշնա Աստծուն աղոթելն էր և մարդկանց հոգևոր կյանքի ուրախությանը վերադարձնելը: Ասում են, որ Ադվայտա Աչարիան ամիսներ շարունակ աղոթում էր՝ կանչելով և երկրպագելով նրան իր Շալիգրամ շիլայի տեսքով,  Սուրբ տերևներով և Գանգեսի ջրով: Տասներեք ամիս անց՝  լիալուսնի խավարման ժամանակ, նրա աղոթքներին պատասխան տրվեց՝ ծնվել է Չայտանյա Մահապրաբհուն։

Ադվայտա Աչարիան առաջինն էր, ով Չայտանան հռչակեց Աստված՝ մեջբերելով վեդական տեքստը՝  «Նամո Բրահմանյա Դեվայա Գո-Բրահմանա Հիթայա Չա Ջագադդհիտայա Կրիշնայա Գովինդայա Նամո Նամահ» - Ես ողջունում եմ Կրիշնային, Գովինդային, Բրահմանների Աստծուն, որը օգուտ է բերում կովերին, բրահմաններին և աշխարհին: Հայտնի է, որ Ադվայտա Աչարիան Չայտանյայի մտերիմ ընկերն էր։  Չայտանյայի և Նիտյանանդայի ընկերը Հարե Կրիշնայի մանտրան տարածելու իրենց առաքելության մեջ: Ադվայտա Աչարիայի բնակավայրը առաջին վայրն էր, որտեղ Չայտանան ողորմություն հավաքեց, և հենց այստեղ նա ասաց Չայտանիայի: Ադվաիտա Աչարիայի ծննդյան օրը ծխականները նրա պատվին տոն են կազմակերպում, կարդում և քննարկում նրա կյանքի պատմությունները:

## Հետնորդ
Ադվայտան իր երկու երեխաներից շատ ժառանգներ ունի։ Նշանավոր Բիջոյ Կրիշնա Գոսվամին պատկանում է նույն տոհմին։  Բանաստեղծ, դրամատուրգ և երաժիշտ Դվիջենդրալալ Ռեյը Ադվայտայի մայրական ժառանգն էր, ինչպես Դվիջենդրալալի որդին՝ Դիլիպ Կումար Ռոյը։

## Տես նաև

* Կրիշնա
* Բրահմաններ
* Գանգես

## Ծանոթագրություններ

## Արտաքին հղումներ
* Advaita Acharya - Detailed Life Story
* A website dedicated to Advaita Acharya

Կատեգորիա:Հինդուիզմ
Սուրբ սիրտ Հիսուսի եկեղեցի (Բաղդադ)

**Սուրբ սիրտ Հիսուսի եկեղեցի, Բաղդադ** քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Բաղդադի թեմին, գտնվում է Իրաքի մայրաքաղաք Բաղդադում։ Համակարգում է քաղաքում բնակվող կաթողիկե իրաքահայության հոգևոր կյանքը։ Հանդիսանում է քաղաքի երկու հայկական կաթողիկե եկեղեցիներից մեկը՝ Վարդարանի Տիրամոր տաճարի հետ։

## Տեղադրություն
Եկեղեցին գտնվում է Բաղդադի ալ-Քարադա ալ-Շարկիյա թաղամասում, Դախելի և Աբու Նուվասի փողոցների խաչմերուկում:

## Պատմություն
Իրաքի ոչ մեծ հայ կաթողիկե համայնքը ձևավորվել է 17-18-րդ դարերում: Հիմնականում արաբախոս իրաքաբնակ հայ կաթոլիկ համայնքի կենտրոնը մշտապես գտնվել է Բաղդադում։

Սուրբ սիրտ Հիսուսի հայ կաթողիկե եկեղեցու առաջին քարը դրվել է 1937 թվականին: Այն օծվել է 1938 թվականի ապրիլի 3-ին: Եկեղեցու շինարարությունը ֆինանսավորվել է Անտոն Կասպարխանի դուստրերի՝ Մինա, Թերեզա և Վերգինա քույրերի նվիրատվություններով՝ ի հիշատակ իրենց եղբոր՝ հանգուցյալ Ռաֆայել Կասպարխանի։ 1956 թվականին այստեղ ձևավորվել է Բաղդադի թեմը։

Եկեղեցին եղել է առաջնորդանիստ մինչև 1998 թվականի նոր տաճարի կառուցումը։ 2012 թվականին եկեղեցին նշեց իր 75-ամյակը։

## Ճարտարապետություն
Այս շենքը չունի հայկական ավանդական սրբազան ճարտարապետության բնորոշ հատկանիշներից ոչ մեկը։ Սա բազիլիկ հատակագծով արևմտյան ոճով եկեղեցի է՝ 22 մետր երկարությամբ և 10 մետր լայնությամբ։ Հախճապակյա աղյուսների օգտագործումը որպես շինանյութ արթնացնում է նրա իրաքյան միջագետքյան բնությունը: Ամբողջ շենքը անթերի ձևավորված է և պահպանված։

## Տես նաև
* Սուրբ Գրիգոր Լուսավորիչ եկեղեցի, Թեհրան
* Սպահանի թեմ (ՀԱԵ)
* Սպահանի թեմ (ՀԿԵ)

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Բաղդադի թեմ
Կատեգորիա:Բաղդադի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Ժամանակն Անտարկտիդայում

մինի|260px|Antarctica մայրցամաքի մոտավոր ժամային գոտիների քարտեզ։ Կայանները կարող են օգտագործել քարտեզին չհամապատասխանող ժամային գոտիներ:
Անտարկտիդան գտնվում է բոլոր միջօրեականների վրա, քանի որ դրանք հատվում են մայրցամաքում գտնվող Հարավային բևեռում: Տեսականորեն, Antarcticaն կարող է ունենալ բոլոր ժամային գոտիները. Այնուամենայնիվ, Հարավային բևեռային շրջագծից հարավ ընկած տարածքներում ցերեկ-գիշեր էքստրեմալ ցիկլեր են տեղի ունենում հունիսի և դեկտեմբերյան արևադարձի ժամանակ, ինչը դժվարացնում է որոշել, թե որ ժամային գոտին է հարմար: Գործնական նպատակներով ժամային գոտիները սովորաբար հիմնված են տարածքային պահանջների վրա. Այնուամենայնիվ, հաճախ օգտագործվում է նրանց մատակարարման բազայի ժամային գոտին (օրինակ՝ Մաք Մերդո և Ամունդսեն - Սքոտ հարավային բևեռային կայան կայանները օգտագործում են Նոր Զելանդիայի ժամանակը քանի որ իրենց հիմնական մատակարարման բազան է Քրայսթչերչը, Նոր Զելանդիայում:  80 աստիճան լայնությունից հարավ գտնվող տարածքների մեծ մասում Համակարգված համընդհանուր ժամանակ է ենթադրվում:

## Ժամային գոտիների տվյալների բազա
Ժամային գոտիների տվյալների բազայի file zone.tab-ը պարունակում է ստորև բերված գոտիները, *-ով նշված սյունակները պարունակում են տվյալներ ֆայլի zone.tab-ից: Ժամային գոտիների տվյալների բազայի աշխատակիցները հետևում են միայն մշտապես բնակեցված կայաններին: Կարող են գոյություն ունենալ միայն ամառային որոշ կայաններ՝ տարբեր ժամերով:

## Ամառային ժամանակ
Մեծ մասամբ Անտարկտիդայում ամառային ժամանակ (DST) չի դիտարկվում։ Մայրցամաքի մեծ մասը (95 տոկոսը) գտնվում է Հարավային բևեռային շրջագծից հարավ, և կեսգիշերային արևի երևույթը անհարկի է դարձնում ամառային ժամանակի դիտարկումը: Դրա օգտագործումը նաև ավելի կբարդացնի հաղորդակցությունը Հյուսիսային կիսագնդի պահանջատեր երկրների հետ:

Այնուամենայնիվ, մի քանի շրջաններ, ինչպիսիք են Ռոսի կախյալ տարածքը և նախկինում Պալմերի երկիրը, օգտագործում են իրենց մատակարար երկրների՝  Նոր Զելանդիայի և Չիլիի DST-ի ժամանակը:

## Ծանոթագրություններ

Կատեգորիա:Անտարկտիդա
Կատեգորիա:Անտարկտիդայի աշխարհագրություն
Կատեգորիա:Ժամային գոտիներ
Մախաչկալայի բնակչություն

Մախաչկալան Հյուսիսային Կովկասի դաշնային օկրուգի ամենախիտ բնակեցված քաղաքն է, այն սակավաթիվ և ամենաարագ աճող քաղաքներից մեկն է Ռուսաստանի ամենամեծ քաղաքներից :

## Պղտորման գործընթացներ
Քաղաքը հանդիսանում է Մախաչկալա-կասպյան ագլոմերացիայի առանցքը՝ Դաղստանի Հանրապետության ամենամեծ ագլոմերացիան ՝ 3231,1 կմ² տարածքով և 910 հազար մարդ կամ 3712 քառ. կմ բնակչությամբ։ եւ բնակչությունը՝ 960 հազար մարդ։ Ագլոմերացիայի առանցքը Մախաչկալան է՝ Դաղստանի Հանրապետության մայրաքաղաքը, Հյուսիսային Կովկասի տարածաշրջանի երրորդ ամենաբնակեցված քաղաքը և Հյուսիսային Կովկասի դաշնային շրջանի ամենամեծ քաղաքը։ 2010-ականների կեսերին հաճախ ենթադրվում էր, որ ագլոմերացիան կարող է հասնել 1 միլիոն մարդու բնակչության: Մախաչկալայի ագլոմերացիան ունի յուրահատկություն՝ համեմատած ռուսական այլ ագլոմերացիաների հետ, քանի որ նրա բնակչությունն աճում է ոչ միայն միգրացիայի, այլև համեմատաբար բարձր բնական աճի պատճառով .

## Քաղաքաշինության և մշակույթի առանձնահատկությունները
Ռուսաստանի այլ նմանատիպ քաղաքների համեմատ Մախաչկալայի առանձնահատուկ առանձնահատկությունն այն է, որ նրա բնակչությունը շարունակել է աճել մոտավորապես նույն բարձր տեմպերով, ինչ ուշ խորհրդային տարիներին: Ուշ խորհրդային և հետխորհրդային ժամանակաշրջաններում այստեղ գրանցվել են ինչպես թվի կտրուկ աճ՝ պայմանավորված գյուղական վայրերից ներգաղթած միգրանտների, այնպես էլ բնակչության էթնիկական կազմի կտրուկ փոփոխություններով:

Էթնիկ ռուսների մասնաբաժինը գերակշռողից մինչև 2010 թվականը իջավ նվազագույն արժեքների, սակայն ռուսաց լեզվի տարածումն իր բոլոր դրսևորումներով, ընդհակառակը, ավելացավ (որպես քաղաքացիների նոր սերնդի մայրենի լեզու. կրթության լեզուն, լրատվամիջոցները, ազգամիջյան հաղորդակցությունը և այլն):

Չնայած դրան, ուրբանիզացիայի թեմայով գիտահետազոտական գրականության մեջ Մախաչկալան նշվում է որպես սեգմենտային ձուլման օրինակ, որտեղ գյուղից գաղթականների երկրորդ սերնդի երիտասարդությունը բնութագրվում է հիմնականում տեղավորվելով հանցավոր և արմատական իսլամական հակամշակույթին: մետրոպոլիան, որն իր հերթին հանգեցրեց կոնֆլիկտային ներուժի մակարդակի զգալի աճի քաղաքային միջավայրում, որն անսովոր է լեռնաշխարհի համար, որը կորցրել է կապը ավանդական արժեքների և ինստիտուտների հետ, որոնք պահպանում էին հասարակական կարգը ավանդաբար փոքր և հաճախ մոնոէթնիկ երկրներում: Հանրապետության լեռնային բնակավայրեր  .

## Բնակչության դինամիկան

## Ազգային կազմ
մինի|632x632փքս| Մախաչկալայի քաղաքային շրջանի էթնիկ քարտեզ %, 2010 թ
Ըստ 2010 թվականի մարդահամարի  .

Ըստ 2010 թվականի մարդահամարի տվյալների՝ Մախաչկալա քաղաքում գերակշռող մեծամասնություն են կազմում ավարները ՝ 26,70%, ապա կումիկները ՝ 19,16%, երրորդը՝ դարգինները ՝ 15,30%, չորրորդը՝ լեզգիները ՝ 12,71%, հինգերորդը ՝ լակերը ՝ 12,35%։

; Էթնիկ քարտեր

; Մախաչկալայի ազգային կազմը՝ ըստ Ռուսաստանի և ԽՍՀՄ մարդահամարների

## Նշումներ

Կատեգորիա:Դաղստան
Hypixel

**Hypixel Network**, հայտնի որպես **Hypixel**, *[[Minecraft]]* սերվեր է: Այն 2013 թվականի ապրիլի 13-ին թողարկել է Սայմոն "hypixel" (խաղացողի անունը գրավում է փոքր "h"-ով, ի տարբերություն սերվերի անվան) Կոլինս-Լաֆլամը և Ֆիլիպ Թուշետը, և կառավարվում է Hypixel Inc.-ի կողմից։ Hypixel-ը հասանելի է միայն *Minecraft-*ի *[[Ջավա|Java]] Edition-*ում, սակայն մի ժամանակ հասանելի էր նաև Bedrock տարբերակում։

## Պատմություն
Hypixel սերվերը թողարկվեց բետա տարբերակով 2013 թվականի ապրիլի 13-ին՝ Սիմոն Քոլինս-Լաֆլամի և Ֆիլիպ Տուշետի կողմից։ Սերվերը կառավարում և վարում է Hypixel Inc.-ը։ Մինի-խաղերը սկզբնականում ստեղծվել էին այն նպատակով, որ խաղացողները կարողանան խաղալ դրանք այլ խաղացողներին սպասելիս, սակայն մինի խաղերն իրենք իրենցով հայտնի դարձան։

Hypixel Inc.-ը գրանցվել է որպես կանադական կորպորացիա «8414483 Canada Inc» 2013 թվականի հունվարի 23-ին։ Այնուհետև անունը փոխվել է և դարձել «Hypixel Inc» փետրվարի 2-ին, 2015 թ.։

2015 թվականին հրապարակվել է տեղեկություն, որ սերվերի ամսական սպասարկումն արժի մոտ $100,000։

2019 թվականին Hypixel-ը թողարկել է իր ամենահայտնի խաղային ռեժիմը՝ Skyblock-ը։

### Hypixel Չինաստան
2017 թվականի մայիսին Hypixel-ը սկսեց համագործակցել NetEase-ի հետ՝ նպատակ ունենալով Չինաստանում թողարկել Hypixel-ի չինական տարբերակը, որը հայտնի էր որպես «Chypixel»։ *Minecraft-ի* և Hypixel սերվերի այս առանձին տարբերակը գործակել և թարգմանել է NetEase-ը։

2020 թվականի ապրիլի 13-ին, համաձայնագրի ժամկետի ավարտի պատճառով, NetEase-ը հայտարարեց, որ սերվերի չինական տարբերակը կփակվի 2020 թվականի հունիսի 30-ին։

### Կիբերհարձակումներ
2018 թվականի ապրիլին Hypixel-ը սկսեց օգտագործել Cloudflare Spectrum-ը որպես DDoS հարձակումներից պաշտպանության միջոց, քանի որ բազմիցս անգամ դարձել էր *Mirai* վնասական ծրագրի հարձակումների զոհ։

## Գեյմփլեյ
Hypixel-ն ունի բազմաթիվ տարբեր մինի խաղեր, որոնք ստեղծվել են *Minecraft-* ի խաղային մեխանիզմների փոփոխման և վերափոխման միջոցով։

## Մրցանակներ
2017 թվականի հոկտեմբերի 20-ին Hypixel-ը պաշտոնապես հայտարարել է, որ իրենք գրանցել են *[[Գինեսի ռեկորդների գիրք|Գինեսի չորս ռեկորդ]]*։

## Ծանոթագրություններ

Կատեգորիա:Աուդիո հոդվածներ
Կատեգորիա:Ծրագրային ապահովում այբբենական կարգով
Աբխազիայի նախագահական ընտրություններ (2025)

**[[Աբխազիա|Աբխազիայի Հանրապետության]] նախագահական ընտրությունները** տեղի ունեցան 2025 թվականի փետրվարի 15-ին՝ 2024 թվականի աբխազական բողոքի ցույցերից հետո։ Բողոքի ցույցերը հանգեցրին նրան, որ Ասլան Բժանիան հրաժարական տվեց Աբխազիայի նախագահի պաշտոնից։

Քանի որ առաջին փուլում ոչ մի թեկնածու չստացավ ձայների մեծամասնությունը, երկրորդ փուլը տեղի ունեցավ մարտի 1-ին։ Գործող նախագահ ընտրվեց Բադրա Գունբան՝ ստանալով ձայների 56%-ը։

## Նախապատմություն
Ընտրությունները նշանակվել են այն բանից հետո, երբ նախագահ Ասլան Բժանիան հրաժարական տվեց 2024 թվականի նոյեմբերին՝ կապված համաձայնագրի դեմ բողոքի ցույցերի հետ, որը թույլ էր տալիս հարուստ ռուսներին անշարժ գույք գնել Աբխազիայում: Նրան պաշտոնակատարի հիմունքներով փոխարինեց նրա փոխնախագահ Բադրա Գունբան։ 2024 թվականի նոյեմբերի 28-ին Աբխազիայի Ժողովրդական ժողովը հայտարարեց, որ նոր նախագահական ընտրությունները կանցկացվեն 2025 թվականի փետրվարի 15-ին, իսկ հաղթողի երդմնակալությունը տեղի կունենա արդյունքների հրապարակումից հետո հաջորդ 30 օրվա ընթացքում։ Ժողովրդական ժողով խոսնակ Լաշա Աշուբան հաշվարկել է, որ ընտրությունների արժեքը կկազմի 25 միլիոն ռուբլի (227,300  ԱՄՆ դոլար):

## Հիմնական թեկնածուներ

## Ծանոթագրություններ

Կատեգորիա:2025 Աբխազիայում
Կատեգորիա:2025 ընտրություններ
Կատեգորիա:2025 ընտրություններ Եվրոպայում
Կատեգորիա:Նախագահական ընտրություններ Աբխազիայում
Լյաոչեն

**Լյաոչեն**, (չին. ՝ 聊城, պինյին՝ լիáոչéնգ),  Չինաստանի արևմտյան Շանդուն նահանգում գտնվող պրեֆեկտուրայի մակարդակով քաղաք։ Լյաոչեն քաղաքը սահմանակից է հարավ-արևելքում գտնվող Ջինան նահանգի մայրաքաղաքին, հյուսիս-արևելքում՝ Դեժոույին, հարավում՝ Թայանին, իսկ արևմուտքում՝ Հեբեյ և Հենան Նահանգներին: Քաղաքի կենտրոնով անցնում է մեծ ջրանցք։  Ըստ 2010 թվականի մարդահամարի տվյալների՝  Լյաոչեն քաղաքի բնակչությունը կազմում էր 5,789,863 մարդ, որոնցից 1,229,768-ը բնակվում էին Դունչանֆու շրջանի կազմի մեջ մտնող կառուցապատված տարածքում, թեև դրա մեծ մասը համարվում է գյուղական շրջան:

Սոնգ դինաստիայի օրոք ներկայիս Լյաոչենի տարածքը ներառում էր Բո և Ջի պրեֆեկտուրաները։ 2007 թվականի Չինաստանի քաղաքների մասին զեկույցի համաձայն,  Լյաոչեն քաղաքն ընդգրկվել է Չինաստանի լավագույն տասը բնակելի քաղաքների ցանկում:  Չինաստանի քաղաքների մասին զեկույցը հրապարակվել է 2007 թվականին Չինաստանի քաղաքների ֆորումի Պեկինի գագաթնաժողովում:

## Վարչակազմ
Լյաոչեն քաղաքը կառավարում է շրջանի մակարդակի ութ բաժին, ներառյալ երկու շրջան, մեկ շրջանի մակարդակի քաղաք և հինգ շրջան:

* Դոնգչանգֆու  շրջան (东昌府区),
* Չիպինգ շրջան (茌平区),
* Լինցին քաղաք (市市),
* Յանգու շրջան (县县),
* Դոնգ շրջան, Պոլեսյե (县县),
* Գաոտանգ շրջան (县县),
* Գուան շրջան (县县),
* Շեն շրջան (县县):

Դրանք հետագայում բաժանվոլ են 134 քաղաքային մակարդակի ստորաբաժանումների:
մինի|558x558փքս

## Կլիմա

## Կրթական հաստատություններ
* Լյաոչենի համալսարան (),
* Լյաոչենի թիվ 1 ավագ դպրոց():

## Պատմություն
### [[Չինաստան|Չինաստանի Ժողովրդական Հանրապետություն]]
1949 թվականի օգոստոսին Լյաոչենը անջատվեց Շանդունից և կցվեց Պինգյուանին։ 1952 թվականի նոյեմբերին Պինգյուանը լուծարվեց, և Լյաոչենը միացավ Շանդունին։

## Նշանավոր մարդիկ
* Ֆու Սինյան (1896–1950 թվականներ),
* Ջի Սիանլին (1911–2009 թվականներ),
* Կոնգ Ֆանսեն (1944–1994 թվականներ),
* Վեյ Ֆենհե (伟峰和; ծն. 1954 թվական),
* Չեն Սյու (陈雪; ծնվել է 1962 թվական):

## Տեսարժան վայրեր

* Շանսի-Շանսիի ժողովների դահլիճ (կարճ Շանսան դահլիճ),
* Գու Անգ Յուե աշտարակ,
* Երկաթե աշտարակ,
* Առյուծի շենք (տեղ, որտեղ, ըստ լեգենդի, Վու Սոնգը կռվել և սպանել է Քիմեն Քինգին),
* Լինկինգ մզկիթ,
* Լյաոչեն սպորտային այգի մարզադաշտ:

## Տրանսպորտ
Քաղաքը սպասարկում է Լյաոչեն երկաթուղային կայարանը, ինչպես նաև արագընթաց ցանցի կայարանը՝ Լյաոչեն արևմտյան երկաթուղային կայարանը։

## Քույր քաղաքներ
Լյաոչենը հետևյալ քաղաքների քույր քաղաքն է՝

* Հարավային Գյոնսանգ, Հարավային Կորեայի Ուիրյոնգ շրջան (2001 թվականի հունիսի 7-ից),
* Բլեքթաուն, Նոր Հարավային Ուելս, Ավստրալիա (14 հոկտեմբերի 2003 թվականից),
* Գվանգմյոնգ, Գյոնգի, Հարավային Կորեա (մայիսի 3 2005թվականից),
* Նաբերեժնիե Չելնի, Թաթարստան, Ռուսաստան (2009 թվականից):

Ավելին, կա համագործակցություն Գերմանիայի Օֆենբախ շրջանի հետ:

## Ծանոթագրություններ

## Արտաքին հղումներ
* Government website of Liaocheng (available in Chinese, English, Japanese and Korean)

Կատեգորիա:Չինաստանի Ժողովրդական Հանրապետություն
Կատեգորիա:Չինաստանի քաղաքներ
Սավար

**Սավար**, քաղաք Բանգլադեշի կենտրոնական մասում։ Սավար քաղաքը գտնվում է Դաքքա վարչական շրջանի Դաքքա գավառում։  Սավար քաղաքը Դաքքային ամենամոտ քաղաքն է։  Սավար քաղաքը նաև Մեծ Դաքայի կազմի մի մասն է, որի մեջ մտնում է Բանգլադեշի մայրաքաղաք Դաքքան։  Այն ունի շուրջ 380,000 բնակիչ, ինչը քաղաքը դարձնում է շրջանի երկրորդ ամենաշատ բնակչությունը և Բանգլադեշում 13-րդ քաղաքը:

## Աշխարհագրություն
Սավար քաղաքը գտնվում է   Բանգլադեշի կենտրոնական շրջանում:

## Ժողովրդագրություն

Ըստ Բանգլադեշի 2011 թվականի մարդահամարի տվյալների՝ Սավար քաղաքը կազմում  էր 75,902 տնային տնտեսություն և 296,851 մարդ, որոնցից 157,018 տղամարդ և 139,833 կին; Սավար քաղաքի բնակչության խտությունը կազմել է 21,083 մարդ / քառակուսի կիլոմետր (54,600 մարդ / քառակուսի մղոն), որոնցից 52,614 մարդ (17,72%) 10 տարեկանից ցածր էին: Սավար քաղաքում գրագիտության մակարդակը կազմում է 74,86%, իսկ սեռերի հարաբերակցությունը կազմում է 891 կին 1000 տղամարդու դիմաց:  2022 թվականին Սավար քաղաքի բնակչությունը կազմել է 384,093 մարդ, իսկ գրագիտության մակարդակը կազմել է86,00%:

## Վարչակազմ
մինի
ձախից|մինի
Սավար քաղաքը ղեկավարում է Պաուրաշավան (նրան անվանում են Սավար մունիցիպալիտետ): Սավար քաղաքը բաղկացած է 9 ծխերից և 56 մահալլիից և զբաղեցնում է 14,08 կմ2 տարածք (5,44 քառակուսի մղոն):

## Ծանոթագրություններ

Կատեգորիա:Բանգլադեշի քաղաքներ
Իմ սերը առանց ժամանակի

**«Իմ սերը առանց ժամանակի»**, (), մեքսիկական հեռուստասերիալ, որը արտադրվել է Կառլոս Մորենո Լագիլոյի կողմից 2024 թվականին Televisa-ի համար: Այն հիմնված է 1999 թվականի «Երեք կանայք» հեռուստասերիալի վրա, որը ստեղծվել է Մարթա Կարիլոյի և Քրիստինա Գարսիայի կողմից:

Սերիալում նկարահանվել են Կարլա Էսկվիվելը, Անդրես Բայդան, Լետիսիա Կալդերոնը, Խուանա Արիասը, Մանե դե լա Պարրան և Ալեխանդրո Կամաչոն։ Այն հեռարձակվել է Las Estrellas-ով 2024 թվականի հուլիսի 15-ից նոյեմբերի 1-ը։

## Սյուժե
Սերիալը հետևում է նույն ընտանիքին պատկանող երեք կանանց կյանքին, ովքեր, գտնվելով կյանքի տարբեր փուլերում, բախվում են շատ նման սիրային իրավիճակի։ Երեքն էլ թվացյալ կայուն հարաբերությունների մեջ են, բայց երբ իրական սերը հայտնվի նրանց կյանքում, դա նրանց կստիպի մարտահրավեր նետել իրենց և անել այնպիսի բաներ, որոնք երբեք չէին պատկերացնում, նույնիսկ դեմ գնալով հասարակության նորմերին, որին պատկանում են:

## Դերերում
* Կարլա Էսկվիվել - Ֆատիմա
* Անդրես Բայդա - Սեբաստիան
* Լետիսիա Կալդերոն - Գրետա
* Խուանա Արիաս - Բարբարա
* Մանե դե լա Պարրա - Դանիել
* Կարիմե Լոզանո - Ռենատա
* Ալեխանդրո Կամաչո - Ֆեդերիկո
* Մայքլ Ռոնդա - Ադրիան
* Յոլանդա Վենտուրա - Լյուսիա
* Լյուզ Մարիա Խերես - Անա
* Ալմա Դելֆինա - Հիսուսա
* Էրիկ դել Կաստիլյո - Ալվարո
* Ֆեդերիկո Այոս - Պաբլո
* Մաուրիսիո Աբուլարախ - Մարիո
* Դամիանա Բեյ - Տրիանա
* Անդրեա դե Ֆատիմա - Բրենդա
* Դենիա Ագալիանու - Կարլա
* Ալեխանդրա Անդրեու - Վերանիա
* Պաոլա Տոյոս - Գենովևա
* Ջուլիա Արգյուելես - Կարոլինա
* Ռաֆայելլա Գավիրա Բիգորրա - Մակարենա
* Կլաուդիա Զեպեդա - Մարիկրուզ
* Ռաքել Մորել - Մեգի
* Լաուրա Լուզ - Կարմեն
* Մարիա Մարսելա - Սառա
* Ռոբերտո Մատեոս - Խոսե
* Յան Անդրադե - Ռեմիջիո
* Խոսե Էլիաս Մորենո - Գոնսալո
* Միշել Դյուվալ - Կլաուդիո Ալտամիրանո

## Վարկանիշներ

## Ծանոթագրություններ

## Արտաքին հղումներ
* 

Կատեգորիա:2024 հեռուստասերիալներ
Կատեգորիա:Մեքսիկական հեռուստասերիալներ
Սուրբ Գրիգոր Լուսավորիչ մատուռ

**Սուրբ Գրիգոր Լուսավորիչ մատուռ**, նաև՝ **սուրբ Հեղինեի մատուռ**, Երուսաղեմ քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Երուսաղեմի հայոց պատրիարքությանը։ Կազմակերպում է Պաղեստինի մայրաքաղաք Երուսաղեմում բնակվող առաքելական հայության հոգևոր կյանքը, կոչվում է սուրբ Գրիգոր Լուսավորչի պատվին:

Եկեղեցին թվագրվում է 12-րդ դարի, գտնվում է Սուրբ Հարության տաճարի ստորին մակարդակում, որը կառուցվել է Երուսաղեմի թագավորության օրոք։

## Նկարագրություն
Մատուռի հարավ-արևելքում կա մի աթոռ, որի վրա նստել է Հեղինեն՝ Կոստանդիանոս Ա Մեծ կայսեր մայրը, երբ նա փնտրում էր Ճշմարիտ Խաչը։ Եկեղեցում կա երկու աբսիդ, մեկը՝ նվիրված Սուրբ Հեղինեին, մյուսը՝ խաչի վրա գողին:

## Պատմություն
### 2-րդ և 4-րդ դարերի մնացորդներ
1973–1978 թվականներին սուրբ Գրիգոր Լուսավորիչ մատուռից դեպի արևելք, էքսկավատորները հայտնաբերեցին մի դատարկություն, որը պարունակում էր 2-րդ դարի հռոմեական նավի նկարը, երկու ցածր պատեր, որոնք պահում էին Ադրիանոսի 2-րդ դարի տաճարի հարթակը, և 4-րդ դարի ավելի բարձր պարիսպ, որը կառուցվել է Կոնստանտինի բազիլիկին աջակցելու համար։
thumb|upright=1.3|ձախից|1842 թվականի վիմագրություն Լուի Հագեի կողմից, Դեյվիդ Ռոբերթսի կողմից նկարված՝ «Սուրբ Երկիր, Սիրիա, Իդումեա, Արաբիա, Եգիպտոս և Նուբիա»
Հայկական թաղամասի ղեկավարությունը վերջերս այս հնագիտական ​​տարածքը վերածել են Սուրբ Վարդանի մատուռը և մատուռի հյուսիսում գտնվող քարհանքի վրայով արհեստական ​​անցուղի ստեղծեցին, որպեսզի նոր մատուռը հնարավոր լինի մուտք գործել սուրբ Գրիգոր Լուսավորչի մատուռից։

### 12-րդ դարի շինարարություն
12-րդ դարի կեսերին Սուրբ գերեզմանի եկեղեցու վերանորոգման մասին պատմում է մատենագիր Ուիլյամ Տյուրացին։ Խաչակիրները հետաքննում էին տեղանքի արևելյան ավերակները, երբեմն պեղումներ անում փլատակների միջով, և երբ փորձում էին հասնել այն ջրամբարը, որտեղ գտնվել էր Ճշմարիտ Խաչը, նրանք հայտնաբերեցին Ադրիանոսի տաճարի պարսպի սկզբնական գետնի մակարդակի մի մասը. նրանք որոշեցին այս տարածքը վերածել Հեղինեին նվիրված մատուռի, ընդարձակելով իրենց սկզբնական պեղումների թունելը և վերածելով պատշաճ սանդուղքի:

### 20-րդ դարի զարդարանք
Հատակի մեծ դեկորատիվ խճանկարը պատրաստված է 20-րդ դարի իսրայելցի նկարիչ Հավա Յոֆեի կողմից: Դրա մի մասը պատկերում է պատմական Հայաստանի եկեղեցիները։ Չնայած պատկերներն ակնհայտորեն ժամանակակից են իրենց ներկայացուցչական ոճով, որոշ ուղեցույցներ այցելուներին ասում են, որ խճանկարը հնաոճ է։

2017-2019 թվականներին մատուռը ենթարկվել է վերանորոգման, որը ներառում է զոհասեղանի նոր սպիտակ մարմարե բազրիք և նոր սալիկապատ հատակ:

## Պատկերասրահ

Պատկեր:Holy Land 2016 P0589 St. Helena's Chapel Atair.jpg|Խորան 
Պատկեր:PikiWiki Israel 13412 Chappel of Helena in the holy sepulchre.JPG|Մատուռի տեսարանը աջ կողմից
Պատկեր:DSC08581 St. Helena Chapel in Jerusalem.jpg|Նկարչություն գմբեթի տակ
Պատկեր:Mosaic of Saint Helena. Church of the Holy Sepulchre, Jerusalem 058 - Aug 2011.jpg|Հատակի խճանկար
Պատկեր:Holy Sepulchre ship.JPG|Նավի գծանկար և մակագրություն «DOMINE IVIMVS»


## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Երուսաղեմի հայկական վանքեր և եկեղեցիներ
Կատեգորիա:Երուսաղեմի հայոց պատրիարքության վանքեր և եկեղեցիներ
Կատեգորիա:Մատուռներ
Սուրբ Փրկիչ վանք (Երուսաղեմ)

**Սուրբ Փրկիչ վանք**, Երուսաղեմ քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Երուսաղեմի հայոց պատրիարքությանը։ Կազմակերպում է Պաղեստինի մայրաքաղաք Երուսաղեմում բնակվող առաքելական հայության հոգևոր կյանքը, կոչվում է Հիսուս Քրիստոսի անունով։

## Նկարագրություն
Վանքը գտնվում է Երուսաղեմում՝ Սիոն լեռան վրա։ Տեղակայված է Հին քաղաքի հայկական թաղամասից դուրս՝ Սիոնի դարպասից հարավ։ Այն ներառում է երկու եկեղեցական շենքեր, որոնցից նորը անավարտ է։

## Ավանդույթներ
Ենթադրվում է, որ տեղում է Հիսուսի մահվան ժամանակ հրեա քահանայապետ Կայափայի տունը: Այնուամենայնիվ, որոշ քրիստոնյաներ Կայափայի տունը շփոթում էին Աննասի տան հետ (Աննասը Կայիափայի աները և նախկին քահանայապետն էր)։

Այն արաբերենով կոչվում է նաև «Փրկչի բանտի վանք» (՝ *դեյր հաբս ալ-մասիհ*), քանի որ այն ենթադրյալ Քրիստոսի բանտի ենթադրյալ վայրերից մեկն է, որտեղ նա պահվել է Սինեդրիոնի դատավարությունից հետո։ Քանի որ ավետարաններն իրենք անհամաձայնություն ունեն՝ Հիսուսին բերել են Աննասի, թե Կայափայի տուն-դատարանը, հայկական սրբոց Հրեշտակապետաց եկեղեցին նույնպես ունի Քրիստոսի բանտը։

Ենթադրվում է, որ Քրիստոսի գերեզմանի մուտքից տեղափոխված քարը նույնպես գտնվում է վանքի հին եկեղեցու խորանի վերևում կամ տակ:

## Պատմություն
1160-ական թվականներին այս վայրում հավանաբար գոյություն է ունեցել եկեղեցի կամ մատուռ:

Հայկական տեսակետ կար, որ Սալահ ալ-Դինը հայերին է շնորհել այդ վայրը այն բանից հետո, երբ նա գրավել է քաղաքը 1187 թվականին: 13-րդ դարի վերջում Տոսպեցի Կարապետ վարդապետը գույքը գնեց տեղի մուսուլմաններից և Մամլուք սուլթանից վերականգնման թույլտվություն ստացավ։

1517 թվականին սուլթան Սելիմ I-ը հրամաններ արձակեց, որոնք հաստատում էին եկեղեցին և՛ հայերին, և՛ հույներին: 17-րդ դարում, երբ Ֆրանչեսկո Կուարեսմին այցելեց, հայերը կալվածքում էին։

18-րդ դարում եկեղեցու բակը դարձել է Երուսաղեմի որոշ հայ պատրիարքների գերեզմանատուն։

1948 թվականի արաբա-իսրայելական պատերազմից հետո եկեղեցին լքվել է և օգտագործվել իսրայելական դիպուկահարների կողմից:

1967 թվականից հետո հայերը վերականգնել են եկեղեցին և վերանորոգել եկեղեցին։ 1970-ականներին սկսվեց նոր եկեղեցու շինարարությունը՝ սկզբնական եկեղեցու կողքին։ Այնուամենայնիվ, դեռևս չլուծված պլանավորման և գոտիավորման խնդիրների պատճառով շինարարությունը դադարեցվեց, և նոր եկեղեցին մինչ օրս մնում է անավարտ։

2023 թվականի հունվարին վանքի պարիսպները պղծվել են հրեա ծայրահեղականների կողմից «Մահ հայերին, քրիստոնյաներին, արաբներին և հեթանոսներին» վանդալական պատգամներով։

## Շրջակայք
Եկեղեցուն կից հայկական քաղաքացիական գերեզմանոցը դեռ օգտագործվում է հուղարկավորության համար, սակայն այն հիմնականում լքված է տեղի հայ համայնքի կրճատման պատճառով։

Վանքը գտնվում է Բենեդիկտյան աբբայության հարևանությամբ։

## Ծանոթագրություններ

## Գրականություն
* 

Կատեգորիա:Երուսաղեմի հայկական վանքեր և եկեղեցիներ
Կատեգորիա:Երուսաղեմի հայոց պատրիարքության վանքեր և եկեղեցիներ
Կատեգորիա:Վանքեր այբբենական կարգով
Պոմպեյան Լակշմի

**Պոմպեյան Լակշմի**, հնդկական փղոսկրե արձանիկ, որը հայտնաբերվել է 1930-ական թվականներին Պոմպեյում կատարված պեղումների ժամանակ։

Արձանիկը հավանաբար պատկերում է պտղաբերության, գեղեցկության և հարստության աստվածուհի Լակշմիին, որին պաշտում են հինդուիստները և բուդդայականները: Պահվում է Նեապոլի ազգային հնագիտական թանգարանի գաղտնի կաբինետում (համար 149425)։

## Հայտնաբերում
Արձանիկը հայտնաբերվել է Վիա դել Աբոդանցայում ոչ մեծ մի տանը՝ Պոմպեյի ավերակներում: Այդ տունն այժմ կոչվում է «Հնդկական արձանիկների տուն»։ Հայտնաբերվել է 1930-1935 թվականների միջև, ըստ այլ աղբյուրների՝ 1938 թվականին։

Աստվածուհին պատկերված է գրեթե մերկ, եթե չհաշվենք նրա շքեղ զարդերը։ Կողքին կանգնած են երկու կին ծառաներ, որոնք նայում են մի կողմ և պահում են կոսմետիկ միջոցներով անոթներ։

Այս արձանիկի առկայությունը Պոմպեյում մ․ թ․ 79 թվականին, երբ քաղաքը թաղվեց Վեզուվի ժայթքումից առաջացած լավայի տակ, վկայում է մեր թվարկության 1-ին դարում հնդկա-հռոմեական առևտրի առկայության մասին։ Նեապոլի ազգային հնագիտական թանգարանը պարզել է, որ արձանիկը ստեղծվել է Հնդկաստանում նույն դարի առաջին կեսին։

## Ծագում
Նախկինում ենթադրվում էր, որ արձանիկը ստեղծվել է Մաթհուրայում, սակայն այժմ առավել հավանական ծագման վայր է համարվում Բհոկարդանը, քանի որ այնտեղ հայտնաբերվել են երկու նույնանման արձանիկներ։ Արձանիկը գլխի վերևի մասում ունի կլոր անցք։ Գոյություն ունեն անցքի նպատակի վերաբերյալ մի քանի վարկածներ. դրանցից մեկի համաձայն՝ արձանը ծառայել է որպես ինչ-որ առարկայի բռնակ, մյուսի համաձայն՝ արձանիկը եղել է Սատավահանա պետությունից եռոոտանի փղոսկրե սեղանի ոտքերից մեկը։

Արևմտյան Սատրապները Նահապանա ռաջայի օրոք գրավել է Սատավահանան մ. թ. 1-ին դարի կեսերին։ Կա հավանականություն, որ Պոմպեյան Լակշմին, ի թիվս Սատավահանայից «տեղափոխված այլ արժեքների», Սատրապները վաճառել է արևմուտք: «Էրիթրեյան ծովի Պերիպլուս» աշխատությունից հայտնի է, որ այդ ժամանակ Արևմտյան Սատրապները առևտուր է արել Հռոմեական կայսրության հետ։

## Ծանոթագրություններ

Կատեգորիա:1-ին դարի քանդակներ
Կատեգորիա:Հին Հնդկաստան
Կատեգորիա:Հնդկաստանի մշակույթ